Wis sin, d aḥric aẓrayan i nebḍa ɣef sin n yixfawen ilmend n taɣulin i terza tezrawt. Ixef amezwaru nerra deg-s tasnefyirt, deg-s ad d-nledhu d ukarif akked tenfaliwin tukrifin, bla ma nettu ticraḍ-nsent ilaqen, sin ad nɛeddi ɣer tmiḍṛanin yerzan tasleḍt akked tbadutin-nsent. Ma d ixef wis sin, ad d-nemmeslay deg-s ɣef tusnasɣelt akked tmiḍṛanin-is tigejdanin, imi d nettat i d-yelhan akked tumanin n tmenzamekt, teyḍamekt akked yiferdisen s umata ɣer uzmul.